कन्ने आले कुसै कमरे च घड़ी ने नौ बजाए हे। शरीरा उप्परा गर्म चादर तुआरिए उन्न सेई कीता सा जे स्याले दी उस रातीं च बी ओदे मत्थे पर, मूंहा पर, परसे दे तोपे आई किट्ठे होए दे न। इस लेई उन्न सरैह्ने बल्ल खुलदी दोआरी खोली छोड़ी। न्हेरे पक्खा दा अठमी दा चन्न सामने गै चढ़े दा सा ते उस्सै दियें मलैम रश्में करी सोन नदी दा नीला-सर्व पानी दूरा-दूरा तोड़ी लिशका दा सा। चुप्प-गुम्म रातीं दी ठंडी वाऊ ने ओदे भखे दे मत्थे गी ठंडी ठेह् कराई ते ओ उत्थें गै उस दोआरी दे सामने, अपने नसीबें दी अखीरी समस्या गी लेइयै बेई गेई।